LidanRubinov/Halacha-QA huggingface dataset:
שאלה: כניסה להדרכה: קודם כל ממש על האתר הזה המקום שנורא קל לשתף בו ותמיד לקבל את העצות והתשובות הכי טובות שאפשר. אני חניכה בתנועת נוער ואוטוטו אנחנו נכנסות להדרכה המדריכה שלי ממש לא באה בגישה של חברה שלנו וקשה נורא לשתף אותה בדברים והקשר שלנו ושלי בפרט עם המדריכה שאמור להיות באיזה מקום הדוק פשוט הולך ודועך מכל נסיון לדיבור איתה בכלל. וממש עוד מעט אנחנו נכנסות להדרכה ואני לא יכולה לדבר איתה היא כל כך קרה כזו והיחס הוא לא יחס, לי בפרט, זה מרגיש לי לדבר עם מישהי שהרימה אותך מהריצפה רק בשביל לזרוק אותך שוב יותר חזק. אני יודעת שאם אכנס להדרכה אני אוכל לממש את עצמי הכי טוב שיש. יש לי את הכוח והרצון לתת,לתת המון! אני באמת אדם של יחס אישי ולהכיר ולדבר וליעץ ולהקשיב ולעזור בכל מה שאפשר!!! אני רוצה לתת מעצמי את המירב ולהשקיע ולקחת אחריות אני יודעת שזה תהליך שגם יכול לבנות אותי כאדם. וכמובן באיזה מקום גם לקבל. אבל אני יודעת שהיא לא תכניס אותי כי היא לא מכירה אותי מספיק. היא עוד לא הספיקה להכיר את היכולות שלי ואת הכיוון שלי בחיים,אני משתדלת לעשות את זה בכל צעד ומחשבה ברור שיש המון תקלים. ולמרות זאת אני יודעת שהיא לא תכניס אותי כי אני לא יודעת מה כיוון ההדרכה שלה אני לא יודעת איזה ראש של בנות היא רוצה להכניס אם אני מתאימה בכלל בשבילה. אני פשוט לא יודעת מה לעשות איך לשפר את הקשר איתה,ואיך בכלל להיכנס להדרכה במצב נתון שכזה. מראש.
תשובה: לך. קראתי את שאלתך ושמחתי מאוד לשמוע על רצונך לתרום ולתת, לבנות את עצמך ולממש אידיאלים כה חשובים. בזמן הקריאה נזכרתי בדברי ספר  חובות הלבבות  לגבי ההשתדלות שאנו עושים. בשער הביטחון הוא מסביר שתמיד, גם כאשר נראה שעתידנו תלוי בבשר ודם, עלינו לזכור שכל המתרחש הוא תוצאה של רצון ה. אסור לנו אפילו לרגע לחשוב, במקרה שלך לדוגמא, שעתיד ההדרכה שלך תלוי במדריכתך. עתידך תלוי בקב"ה. יכול להיות שהקב"ה רוצה שתעשי השתדלות, שתפני למדריכה וכו, אבל עלייך לזכור שעיקר עבודתך וביטחונך הם כלפי הקב"ה. אם הוא ירצה תהיה מדריכה בסניף שלך. אם הוא ירצה תדריכי בסניף אחר. אם הוא ירצה תוכלי למצות את כוחותייך בתחומים אחרים. אין את תלויה במדריכתך. את תלויה בקב"ה, ורק בו! למעשה, על גבי ידיעה זו, אני חושב שאת במסלול הנכון. לפעמים זה מאכזב שדברים שאנו חושקים בהם  נופלים  בגלל החלטות של אחרים, ואז עלינו להתמודד עם האכזבה. עד השלב הזה כל שעלייך לעשות הוא להשתדל, באופן סביר, להצליח במטרתך. אם את בטוחה שהיא לא תכניס אותך להדרכה אז חבל להשקיע בכיוון הזה. תפני לסניפים אחרים וכו. אם יש סיכוי סביר שהיא תכניס אותך, נסי לפעול בצורה סבירה בנושא. אני בדרך כלל בעד הגישה הישירה   ללכת ולומר את אשר על ליבך. נכון שזה קשה ומביך, אבל זו הצורה הכי ברורה להעביר מסר חשוב. אני מקווה שהצלחתי לענות לך. אם כן וגם אם לא, תמיד אפשר לשאול שוב, שאלה זו או אחרת. בהצלחה, יהונתן יעקובי, yehonatanmy gmail.com
שאלה: עוף: עופות בהשגחת הרב אברמובסקי והרב סויסה במשחטה של טירת הכרמל
תשובה: כל העופות בארץ עם כשרות מהרבנות המקומית הינם כשרים ואנו מצרפים על כך את רשימת המומלצים
שאלה: נסיעה בשבתות לצורך בית: כבוד הרב אנחנו גרים בצפון והמשפחה (ההורים והאחים) מתגוררים במרכז הארץ, לאחרונה התחלתי להתחזק ב"ה ואני רוצה לקבל על עצמי את השבת הבעיה היא שאשתי לא מוכנה לוותר על הנסיעה למשפחה בשבתות היא טוענת שאם אנחנו לא נסע דווקא בשבת הדבר יצור נתק ביני לבין אחיי, ויגרום צער להורי, בנוסף יש לנו המון ריבים בבית בגלל הנושא הזה. מה לעשות כבוד הרב, האם אדם אשר רוצה לשמור את השבת אבל המציאות והסביבה בה הוא חיי מקשה עליו עד כדי "אש" בבית, כיצד עלי לפעול?
תשובה: ברכת ד  כדאי במקרים כאלו לגשת ליהודי באזורכם המכיר אתכם, שיש לו שפה משותפת עם האשה ונסות לסדר את כל העניין ולא רק שאלת השבת. שבוע טוב בברכת התורה והארץ יהודה הלוי עמיחי מכון התורה והארץ
שאלה: תפילת עמידה וחזרת הש"ץ: הרב. ברוך ה אני משתדל להתפלל תפילת עמידה באריכות ועם כוונה כמה שניתן, אבל עקב כך נוצרת בעיה כאשר אני מתפלל במניין - לרוב אני לא מספיק לסיים את העמידה (או לפחות להגיע ל"יהיו לרצון") עד שהחזן מגיע לקדושה. רציתי לדעת האם כשמתפללים במניין צריך לקצר באריכות זמן התפילה כדי להספיק קדושה? או שאולי צריך להתפלל כרגיל ואם רואים שאין הרבה זמן אז להתפלל מהר יותר? ושבוע טוב, תזכו למצוות.
תשובה: וברכת ד  אין צורך לקצר, יש להתפלל כפי שאתה רגיל. אם הדבר קורא בקביעות כדאי לבדוק להתחיל לפני הצבור כדי לזכות לקדושה. שבוע טוב בברכת התורה והארץ יהודה הלוי עמיחי מכון התורה והארץ
שאלה: בירור כשרות: רציתי לברר כשרות שהגיע לידי עבור ממתקים הבאים מחו"ל באישור הרבנות הראשית, כשר פרווה בהשגחת הרב בנימין הלוי גרובער דומ"צ ההתאחדות הרבנים דארה"ב וקנדה במאנסי נ.י וכן לגבי השגחה שיש על ממתקים מחו"ל עם השגחה של בדץ מנצסטר.
תשובה: אנא פנה ישירות למחלקת היבוא ברבנות הראשית 02-5313131 בנוסף במידה ואתה מקפיד על מהדרין, תשאל האם המוצר עומד בקריטריונים של מהדרין,
שאלה: למה הערבים כל כך שונאים אותנו?: למה הערבים לא מפסיקם לנסות להרוג אותנו?, הוזה לא משנה להם את מי חייל או תינוק או אנשים שיושבים בתחנה ומחכים לאוטובוס, וזה לא רק זה, זה גם מה שהעולם עושה, או יותר נכון לא עושה בעניין, הם פשוט מתעלמים ואפילו פועלים לטובתם (טובת הערבים), מה אפשר לעשות אם המצב הזה?
תשובה: א.סליחה על האיחור בתשובה. ב.שאלת שאלה חשובה ביותר, הסיבה הפשוטה לשנאת הערבים לנו היא כי הם טוענים שאנחנו מתנכלים להם, ומתעמרים בהם באופן לא אנושי. הם גם טוענים שאנחנו לקחנו להם אדמה שהיא שלהם. אבל בעומק, וכאן העומק חשוב יש הבנה שחשוב שנבין אותה, שנאת ישראל היא לא סתמית, שנאת ישראל במשך כל הדורות הייתה ונוצרה בהר סיני, המדרש מספר שאחת הסיבות ששמו של הר סיני הוא כך כיוון שמשם ירדה שנאה לעולם. השנאה הזו נובעת מכך שאנחנו מהווים מצפון עבור העולם, במובן העמוק ביותר, המובן שאנחנו צריכים להביא את האושר האמיתי לכלל המציאות. להיות מצפן של האנושות מייצרת התנגדות, ובדרך כלל מצפון נשמע דבר כזה שמעצבן ושלילי וכחלק מתהליך הגאולה תבוא ההבנה לאנושות שהחובות המוסריות שאנחנו מביאים למציאות הן טוב גדול. אבל זה תהליך ובדרך עדיין שונאים אותנו ואנחנו נצטרך להתמודד עם זה. אני מקווה שזה עוזר, אשמח להמשיך לעזור במייל שלי elchananshmuel gmail.com ברכה ושמחה אלחנן.
שאלה: חלום: אני נמצאת כרגע בטיול אחרי צבא. אתמול, אחותי שחולמת המון על סבא שלי סיפרה לי כי חלמה עליו שוב. בחלום היא ראתה אותי מתה ואותו בוכה ומבקש להגיד לי לחזור הביתה ולא להאריך את הטיול יותר ממה שתכננתי כי משהו עלול לקרות. איני יודעת מה לעשות. יש לציין כי חלמה בעבר כי הוא מבשר לה על שינוי כלשהו במשפחה והדבר אכן קרה.
תשובה: וברכת ד  על פי הלכה אין צריך לחוש לכך, אבל אם בכו"א יש לך חששות, א"כ לבריאות הנפש כדאי לקצר את הטיול. שבוע טוב בברכת התורה והארץ יהודה הלוי עמיחי מכון התורה והארץ
שאלה: התנגדות הורים לזיווג: אני יוצאת עם בחור במשך ארבעה חודשים. הוא חוזר בתשובה כמעט שנתיים, ואבא שלי מתנגד לקשר הזה ממש(חשוב לציין שאבי לא מוכן להקשיב לי ואנחנו לא מדברים מאז סיפרתי לו על הקשר עם הבחור).כי הוא זוכר איך הבחור היה לפני שחזר בתשובה ואבי ממש מתנגד לקשר הזה והקשר שלי עם הבחור זה רק קשר לחתונה ולא משהו אחר. בהתחלה אמא שלי התעניינה והסתקרנה,אבל גם היא עכשיו מתנגדת. הקשר שלי עם ההורים לא טוב ואיני יודעת מה לעשות. אני ממש אוהבת את הבחור,ואני רוצה לחלוק את החיים שלי איתו ולהתחתן כמובן.
תשובה: זכותך לחיות את חייך לפי בחירתך, אין להוריך שום הצדקה הלכתית לנהל את החיים שלך. הדבר נכון באותה מידה אצל מי שבוחר ללמוד או לעבוד במקום כלשהו, והוריו מתנגדים לדרכו. עם זאת כדאי מאוד ורצוי מאוד לתת משקל לדעתם של ההורים. משתי סיבות: א. אולי הם רואים משהו שאת לא רואה? יש בהתאהבות משהו מאוד סוחף ומלהיב שעלול לעקם את המציאות. לכן חשוב מאוד להקשיב להורים, לנימוקים ולשיקולים שהם מבטאים. ב. גם בהתבגרותנו אנחנו עדיין קשורים להורים ורוצים את התמיכה והשותפות של ההורים: בחתונה, בלידה, בגידול הילדים וכו. גם ההורים מעוניינים בקשר עם ילדיהם לאחר שהללו יוצאים לבנות את הקן העצמי. מסקנה: צריך למצוא דרך להמשיך את ההקשבה ההדדית (אבא ואמא שלך חייבים להקשיב לך היטב). אולי את יכולה לחדש את השיחה אתם בכך שחשוב לך להקשיב להם. (אם תקשיבי את תחילה, בהמשך גם הם יקשיבו לך?!) אם אין אפשרות שאת תעוררי את השיחה, תחשבי על גורם חיצוני שיביא אתכם להקשבה הדדית: דוד  דודה, רב  רבנית, שכנה, חברים של המשפחה, עובדת סוציאלית.
שאלה: כשרות: השתמשנו בכף עץ בשרי לערבוב שוקולד חלב חם. את הכף זרקנו. העוגה מותרת לאכילה?
תשובה: וברכת ד  אם כף העץ אין בה ממשות אלא כף נקיה לגמרי, העוגה מותרת באכילה, אבל אם יש חריצים בכף ובהם ממשות של בשר אין להתיר, אלא א"כ כמות השוקולד מאד גדולה (פי ששים מהכף). שבוע טוב בברכת התורה והארץ יהודה הלוי עמיחי מכון התורה והארץ
שאלה: הכנת ריבה: אם ברצוני להכין ריבה מפירות כמו תאנים טריות מעץ בגינה שלי, האם ניתן לבדוק אותם ולאחר הבישול ליתר ביטחון לטחון את הריבה? באיזה מידה יש לדקדק בבדיקה אם ברצוני לטחון את הריבה בסופו של דבר? והאם ניתן לעשות כך גם עם תות עץ?
תשובה: תאנים מוחזקות כנגועים ולכן למרות שטוחנים, חייב בדיקה טובה. תות עץ (לא מרוסס) - עשינו בדיקה אתמול ולצערינו המצב נשאר כמו שנים קודמות. ולכן לא ניתן להתגבר על החרקים.
שאלה: שמירה בין בשר לחלב לאישה גרושה: הרב, אני שואל את השאלה בשם חמותי. חמותי גרושה כ 15 שנה ולפני חתונתה מנהג אביה היה לשמור 4 שעות בין בשר לחלב, אחרי שהתחתנה לקחה את מנהג בעלה שהיה 6 שעות. האם כעת שהיא גרושה וכבר אין לה ילדים שגרים איתה בבית היא רשאית לחזור למנהג אביה? אם כן- האם צריכה לעשות לשם כך התרת נדרים או דבר אחר?
תשובה: מותר לאישה גרושה לחזור למנהגי בית אביה, גם אם מדובר בגיל מבוגר מאוד, אולם צריך לעניין זה התרת נדרים, לאחר תקופת הזמן הארוכה שנהגה במנהג בעלה.
שאלה: הילד לא מתפלל ומברך: בני בן 11 מאוד מתקשה לקום בבוקר לתפילה בבוקר בשבת וגם לא מוצא עניין בתפילה בכלל, כמו כן גם עד שהוא מגיע להתפלל לדוגמא 18 הוא עושה זאת בפחות מדקה ויוצא מבית הכנסת, כמו כן ברכת המזון גם הוא מברך כ-10 שניות, איך אני אמור לגרום לו לקום לתפילה ולהתפלל כראוי?
תשובה: בהזדמנויות שונות תשוחח איתו באופן שאוזניו פתוחות, על סיפורי צדיקים ותפילתם שהתקבלה, על הדביקות בתפילה במשך הדורות בקושי, ועל השאלה מדוע עלינו להתפלל אם רבש"ע יודע הכל. הוא מביט בך מתפלל ומברך, גם אם אינך שם לב לכך. תאריך בתפילה ו בעצימת עיניים ובדביקות, וטבע האש לעבור מנר לנר. במקביל, יתכן שהוא מחפש תשומת לב במעשיו אלה. לכן אל תתרגז לידו, אלא תגיב בתוצאה טבעית. אם אין תפילה או ברכה באופן שאנו נוהגים בבית, אזי גם האוכל הוא מועט, או לא כפי טעמו המיוחד. תתנה את הדברים, לא בעימות אלא במהות, בתוצאה של מעשיו הרוחניים. אחת לכמה זמן, לא בתדירות גבוהה, גם עשה עצמך כועס ותעניש באופן מרתיע. יש בזה הגדרת הגבולות. בהצלחה
שאלה: מי אני שאדבר עם הקב"ה: יש לי 2 שאלות א. ה כל כך גדול ועצום אז למה שירצה שיעבדו אותו ב. אני אפס אפסים כלפי הקב"ה מי אני בכלל שאבוא אליו ואדבר איתו ועוד אבקש הרבה דברים מילא שאני אבוא אל אחד ממשרתיו ואבקש דרכם אבל ישירות אליו?! מי אני?!!
תשובה: אליאור היקר שאלות מצויינות ונכונות!! (כיוונת כמעט אחת לאחת לשאלות פילוספיים גדולים כאריסטו ואפלטון ושל גדולים יותר כרמב"ם:)) בכדי לענות לתשובה נלך למסע אחורה בזמן ונתחיל בשאלה יסודית יותר- למה נברא העולם?! חסר משהו לקב"ה שהוא צריך עולם?! עונה על כך רמח"ל כי מחוק הטוב להיטיב! הקב"ה רוצה כביכול להשפיע טוב ולכן ברא עולם שיהיה ניתן להשפיע טוב. להבדיל כאשר אתה רוצה לעשות טוב לאחר- אתה לא עושה את זה ממקום של חוסר אלא הפוך לתת בשביל לתת! כעת נמשיך ללהיות עבד של ה  הכוונה- להשתעבד למי שאתה באמת, למקום שבו לך יהיה הכי טוב, הכי אמיתי הכי כן. הכי מחובר להיותך-לשם כך המצוות, לשם כך התורה-שאמורה להורות לאדם, להראות לאדם את הדרך. לכן לשאלתך מדוע שה  ירצה שיעבדו אותו-הוא רוצה להיטיב-וזו הטבה גדולה. קרבת ה. וזה מוביל אותנו לשאלתך השנייה- אכן הקב"ה גדול ועצום ואדיר וגדול אבל כבר נאמר- "במקום שתמצא גברותו שם תראה ענוותנותו" הקב"ה מתגלה בסנה, מתגלה אלינו בהר סיני ומתגלה אלינו בכל הדברים הקטנים בחיים. הקב"ה, באהבתו את הברייה מעוניין בקשר ישיר עם האדם(נזר הבריאה) מעוניין בכל אחד ואחד- ועוד יותר נאמר- אינך אפס אפסים- אתה נדיר, אתה מיוחד, בלעדייך העולם לא יכל להתקיים כי נבחרת לבוא לעולם- להעצים אותו באישיותך, בהיותך. הקב"ה לא מעוניין שתעשה את זה דרך מלאכים וכוחות כעובדי עבודה זרה- הוא מעוניין בקשר איתך! לכן הייתה הנבואה, לכן היה מעמד הר סיני- הקב"ה מראה לעולם כי הוא מעוניין בו. לכן אתה יכול לפנות לה  בכל לבב בשמחה גדולה על מי שאתה ומה שאתה ומה שעוד תהיה-זה בוודאי עצום! אשריך. חנן. hananb1081 gmail.com
שאלה: צניעות ויופי - עצות   סטיילינג  מעשיות : יש לי שאלה, אולי מוזרה, אבל. אני ילדה דוסית יחסית לשאר הבנת בשכבה שלי. ורציתי לשאול איך אני יכולה לשלב בין צניעות (חצאית ארוכה, שרוולים אחרי המרפק, חולצה סגורה, לא שקוף צמוד, גרביים ארוכות.) לבין יופי והשקעה. וגם שלא יהיה יותר מידי שכבות או עבה (קיץ, מזיעים. ))
תשובה: יעל יקרה, השאלה שלך לא מוזרה. היא נפלאה. כל הכבוד לך. מעריצה אותך, שתדעי. לא קל להיות דוסית יחסית לשאר הבנות בשכבה. בניגוד להרבה מהבנות את בוחרת לעמוד מול ה  ולרצות להיות שייכת למלכות שמים. להגיע לעמדה נפשית שצניעות מופיעה מתוך יופי וחיבור לעצמך היא דבר נפלא. צניעות היא לא ההיפך מיופי. היא ההגדרה הנכונה שלו. היא הדרך של היופי לצאת לעולם בכלים הנכונים שלו. אשה שיודעת שהיא בת של מלך, גם נראית ככה. אלוקים רוצה אותך יפה, שמחה במי שאת וגם במתנות הפיזיות שהוא נתן לך. יחד עם המתנות האלה הוא נתן הדרכות מדוייקות איך לשמר אותן, להעצים אותן, להשתמש בהן נכון ודרך זה להתחבר אליהן. יופי הוא יסוד גדול וחשוב בעבודת ה  וטוב שאת מחפשת אותו. מי שיודעת להיות אשה וגם להיות יפה זה מעצים ומחזק את מי שהיא. אני מאמינה שבמשך הזמן תגרמי לבנות אחרות לעבור תהליך ולרצות להיות כמוך. כמה הצעות, תבחרי מה שנראה לך מתאים: (1)שיער-לא יודעת אם השיער שלך ארוך או קצר. אם הוא ארוך כדאי לך לעשות איתו כל מיני תסרוקות והעיקר לגוון. לא כל הזמן אותו דבר. חצי אסוף, צמה סינית, שיבולת, להרים את השיער עם סיכות מסביב. אפשר גם לשים סרט מקדימה ולאסוף. (2)תכשיטים- אם את אוהבת שימי עגילים זה ממש מוסיף. (3)ראיתי שיש עליוניות פתוחות, אם העליונית לא שקופה את יכולה לשים מתחת חולצה קצרה לא צמודה ולהוסיף שרשרת מעל. יש גם גופיות עם רקמות ממש יפות, אם את שמה עליונית עם שרוולים מעל, זה יכול להיות גם צנוע וגם יפה. (4)לא כיף ללכת בקיץ עם שכבות את צודקת לגמרי. יש חצאיות ארוכות יפות וזורמות כאלה מבד דק שנורא נעים ללבוש. אם את אוהבת חצאיות הודיות (יש כמה סוגים) הן ממש לא חמות ומאוד מחמיאות. (5)גרביים-לא יודעת איזה סוג את אוהבת. תבדקי גם מה פחות חם לך גרבי כותנה או ניילון. אם את הולכת עם כותנה יש גרביים צבעוניות ממש יפות שתמיד עושות לי שמח :) (6)ווסטים-אם את אוהבת זה פתרון מעולה. הולכים עם חולצת טריקו מתחת. יש ווסטים צבעוניים ויש שנראים כמו חולצה ללא שרוולים. מה שחשוב שבסוף את עושה את רצון ה  מתוך מקום שאת אוהבת איך שאת נראית ומתחברת למראה הזה ושיהיה לך כיף איתו. מקווה שקצת עזרתי. תמשיכי לבנות חיים בטוב גדול עם העוז והגבורה היופי והצניעות שבך. מעריכה המון, נועה,
שאלה: כשרויות של עוף מהדרין: אני שואל לגבי ההוכחות שהוצגו ע"י הרב אמנון יצחק בעניין כשרויות של עוף ושם הוא מראה שכל השחיטה שמתבצעת במשחטות הגדולות מתבצעת שחיטה לא לפי ההלכה ובעצם זה הופך לטרפה והוא כולל שם את הכשרויות הכי בכירות אני קונה את הכשרות של הרב מחפוד.ורציתי גם לדעת למה אף רב לא יצא להודיע איך להתנהג ומה לעשות כדי להוריד את החשש הזה האמת שמאוד רציתי לדבר עם הרב מחפוד בכבודו הוא מהל את הבן הבכור שלי ואני ממש סומך עליו על העזרה ומקווה שהיא תגיע מהר
תשובה: כל העופות עם ציון הכשר של רבנות מקומית הינם כשרים. ואנו מוסיפים על כך את רשימת המומלצים שלנו. שבד"צ יורה דעה הרב מחפוד בתוכם. מצ"ב קישור
שאלה: האם מותר לעשות טסט בספירת העומר: המורה שלי רוצה להגיש אותי חודש הבא לטסט אבל אני לא יודעת האם מותר לעשות טסט בספירת העומר כי אסור לשמוח או שעדיף לבקש אחרי ספירת העומר?
תשובה: מותר לעשות טסט בספירת העומר, ואין שום סיבה להימנע מכך. שיהיה בהצלחה, וכשתעברי תזכרי תמיד לנהוג במסילת ישרים.
שאלה: נכים- פרשת שבוע: הרב. כל שנה שאני לומד פרשת שבוע ומגיע פרשת אמור עולה לי אותה שאלה. כיום אנו מחונכים ליחס שווה לאחר גם אם הוא מוגבל- נכה. הסיבה ליחס השווה היא בגלל שההבדל ביננו הוא פיזי ולכן מדברים שהם לו פיזיים אין סיבה לחלק (כמובן שבספורט או צבא יש לחלק בגלל האלמנט הפיזי). למה הכוהנים במקדש לא יכולים להיות נכים? לא נראה שהסיבה היא חוסר יכולת פיזית גם בגלל שאם כך היה על התורה לכתוב שמי שלא יכול לעשות את העבודה לא יעשה וגם בגלל סוגי הנכויות שלאו דווקא מגבילות פיזית. אולי בכלל אנו צריכים ללמוד מיחס התורה לנכה ולחלק גם אצלנו? (כגון, חזן, בעל קורא וכו ).
תשובה: הנושא הזה אכן מציק מאוד, והוא מחייב תלמוד תורה רחב. והנה קצה חוט למחשבה - ויישר כוח
שאלה: מלון כשר למהדרין בים המלח: רציתי לדעת האם יש מלון ברמת מהדרין בים המלח ואם לא איפה כן יש מלון ברמת מהדרין? ב מראש
תשובה: ככל הידוע לנו אין מלון כשר למהדרין בים המלח. לעיתים יש קבוצות שמעוניינות בכשרות מהדרין ומבצעים להם התאמה של המטבח כנצרך.
שאלה: אבלות על אם: לפני כשבוע אימי היקרה נפטרה. יש לי כמה שאלות לגבי האבלות בשנה הראשונה: 1)האם אסור כלל לצפות בטלויזה או שמותר לצפות רק בחדשות? 2)האם מותר לשמוע שירים עצובים או שכלל אסור לשמוע מוזיקה? 3)האם מותר לקנות דברים חדשים לבית כגון מפה מצעים וכדומה 4)לגבי בגד חדש הבנתי שאפשר לקנות ולתת למישהו אחר ללבוש אותו? 5)מה לגבי הלבשה תחתונה חדשה? 6)ביתי אמורה לחגוג יום הולדת בעוד פחות מחודש האם מותר להזמין את המשפחה לאכול עוגה? ובשורות טובות
תשובה: ראשית, המקום ינחמכם. קשה למצוא הלכות חותכות בנושא זה, שכן מדובר במרכיב מאוד גדול של מנהג, ולא רק בענייני הלכה מובהקים. אין איסור קטגורי לצפות בטלוויזיה. הדבר תלוי בתכנים. אם אלה תכני בידור וכדו  - אסור, ואם אלה תכנים ענייניים כמו חדשות - מותר. הדבר נכון גם לגבי מוזיקה. גם בתשעה באב אנחנו שרים  אלי ציון ועריה. הדבר תלוי שוב בנושא המנגינה, ואם השירים עצובים - מותר. רצוי לא לקנות דברים חדשים, אלא אם יש צורך גדול. הלבשה תחתונה מותר. אני לא אוהב את הפטנטים של  לתת למישהי ללבוש  כשמדובר בשמלות, אלא שוב אם אלו בגדי יום יום. לבתך מגיע מסיבת יום הולדת, ומותר לעשות לה מה שמגיע לה.
שאלה: הפרדת כלים:! רציתי לשאול שאלה, חברתי בתהליכי התחזקות אך משפחתה חילונית והיא גרה איתם. היא שומרת כשר ורוצה גם להפריד בין כלים בשריים וחלביים אך בביתה לא נוהגים לעשות כך מה עליה לעשות? אשמח לתשובה, המון והמשך שבוע טוב! נעם
תשובה: לשאלות מעין אלה אין תשובה חד משמעית, כי הדבר תלוי מאוד בנפשות הפועלות ובנסיבות. למשל, האם קיימת אפשרות שהיא תאכל בכלים חד פעמיים? ף
שאלה: הכשלת בן אדם: לך כבוד הרב. שלחתי אוכל לקרובי משפחתי שהיו בבית חולים האוכל היה בשרי ויחד עם האוכל שלחתי להם עוגה חלבית ושכחתי להגיד. סביר להניח שהם אכלו את העוגה ואני לא סיפרתי להם.מאז מרגישה לא טוב עם זה ורציתי לשאול מה אני יכולה לעשות כדי לתקן את זה שלא יהיה לי עוון על זה?
תשובה: להתוודות לפני ד, להתחרט, ולקבל על עצמך לדקדק יותר במעשייך מעתה בהצלחה
שאלה: ספירת העומר: האים מותר לשמוע שירים בספירת העומר? האם יש דרגות החמרה בכך? לספרדים.
תשובה: אני מצרף לך מתוך ההלכות של מו"ר הרב לבנון שמיעת מוסיקה: מיום שחרב בית המקדש, גזרו חכמים "שלא לנגן בכלי שיר, ולא לשמוע קול נגינה". האיסור הוא כל השנה כולה. למעשה, אנו סומכים על הפוסקים המגבילים את האיסור, וכותבים שרק "נגינה במשתה יין", או נגינה כזו הנהוגה בארמונות מלכים, הם האסורות. לכן, סתם נגינה הנהוגה כיום, ובודאי נגינה של דיסקים, קלטות וכד, מותרת. לכן, כל נגינה המותרת במהלך כל השנה, מותרת גם בימי הספירה. יש מהפוסקים האחרונים הממליצים להמנע ממוסיקה של שמחה, כדוגמת מוסיקת ריקודים של חתונה.
שאלה: חלום על העולם הבא: ברצוני לשתף אותך בחלום שהיה לי. חלמתי שאני נוסעת ברכב עם כמה חבר ה מהשבט שלי ועשינו תאונה. ראיתי את עצמי עפה מהאוטו מרחקים כאילו אני עפה כמה עולמות לעולם הבא. תוך כדי אמרתי שמע ישראל והתחננתי שה לא יהרוג אותי. נחתתי במקום מופלא, ירוק עם עצים ואגם, ממש כמו גן עדן. כשקמתי ראיתי לידי זקן שישב על כיסא שהוא כביכול היה "אלוקים" והתחלתי לבכות ולהתחנן לפניו שאני ממש מצטערת שבזמן האחרון התדרדרתי וחטאתי ואז הוא קם ועברנו פתאום לעולם אחר עם מלא להבות והיה מעגל בתוך כל הלהבות האלו שהוא היה מוגן. שם ישבנו עם עוד כמה ילדים מהשבט שלי שהם כביכול הפחות דתיים מהשבט ופתאום הדמות של אלוקים השתנתה לחברה שלי אבל לא ראיתי אותה בתור חברה שלי בחלום אלא בתור אלוקים. היא סיפרה לנו ששנה שעברה היא ירדה אלינו אל העולם בתור המחנכת שהייתה לי שנה שעברה כי רצתה להעביר לנו מסר כלשהו. לאחר מכן היא אמרה לנו שהיא רוצה לספר לנו למה היא הביאה אותנו לפה והיא התחילה להגיד משהו לא טוב שקשור לבנים ואז התעוררתי. עכשיו חשוב לציין שפעם הייתי מסורתית שחזרה בתשובה ונהייתי "דוסית" אבל לצערי בזמן האחרון נורא התדרדרתי ואני כבר לא "דוסית" והאמונה שלי לא עד כדי כך חזקה. אתה חושב שהחלום מסמל משהו? שהוא בא להעביר לי משהו או שזה סתם חלום?
תשובה: יתכן שיש אמת מסויימת ומועטה בדבר, אולם עיקרו של חלום הוא דברים בטלים. לכן התעלמי מכך והתרכזי בחיזוק המידות הטובות, בצניעות ובמעשים טובים. יראת השמים שלך היא הדבר החשוב ביותר, ולכן השקיעי בה בלימוד ובבחירת חברות טובות שישפיעו עלייך לטובה.
שאלה: הבויילר, היין, ואבי החילוני:, ברשותך יש לי כמה שאלות: אבא שלי אמר לי שכל פעם שאני פותח את ברז המים, בין אם הבויילר דלוק בין לא, הגז פועל ומחמם קצת את המים, אז עד ששאלתי אותך לפני כל שבת שמתי את המים על קרים (ימני) וכיוותי שלא אעבור על איסור. מה גם שמילאתי בקבוק מים והשתמשתי בו בנטילה וכדומה. השאלה שלי היא האם זה נכון, ואם כן, האם מותר לי באמצע שבת לשנות את פתח הברז מהאמצע לקר בלי לכבות את הגז, היות ומשפחתי מחללת שבת. שאלתי השנייה היא: במקרר שלנו אין מתג שמכבה את האור במקרר לגמרי ולכן אני לא פותח אותו בשבת, שאלתי היא האם במוצ ש על מנת לברך על היין בהבדלה מותר לפתוח המקרר כדי להוציא את היין? (חשבתי שזה כמו המקרה של להדליק נר הבדלה, משמע למען ההבדלה, אבל אני לא בטוח) לך בכל מקרה! שבוע טוב כבודו
תשובה: חזק ואמץ בדרך ד. עליך לבדוק ביום חול את נושא הגז. פתח את המים על קר, ובדוק היטב אם יש הפעלת יונקרס או נורה או זרימת גז כלשהיא בשל כך. בהנחה שאין (וכפי שאמור להיות במערכת תקינה), אזי מותר לך לפתוח את המים הקרים בלבד בשבת. אם יש תזוזה כעין זה בפתיחת הקר, אזי מותר לשנות את המצב לכיבוי גז בשבת כאשר כל הברזים בבית סגורים, אולם רק אם המערכת היא מכנית, דהיינו שבסגירה זו של הגז אין שינוי כלשהוא של חשמל או יונקרס. אם המערכת עובדת בפתיחת קר, והסגירה של המערכת אינה אפשרית, אזי אסור לפתוח ברז כלשהוא בשבת. לגבי היין- אפשר לפתוח המקרר במוצאי שבת לאחר מעריב או לאחר שאמרת המבדיל בין קודש לחול.
שאלה: חרקים בירק: מאז יצאה הודעתם של הרבנות הראשית כי אין לסמוך על רוב הירקות מגידולים ללא חרקים (מלאים גם בריסוס וגם בחרקים), הורי קונים ירק פתוח מהשוק ללא בקרת חרקים כלל (פרט לחסה). הירק מושרה פעמיים במי סבון ונשטף בזרם חזק,. האם רמת הכשרות מספיקה? הירק נמצא בכל האוכל כך שאין באפשרותינו להמנע מאכילת מאכל מסויים.
תשובה: מעולם לא יצאה הנחייה מהרבנות הראשית שאין לסמוך על ירקות עלים ללא חרקים. ההפך הרבנות בנהלי הכשרות מחייבת גידול מיוחד מצ"ב קישור בנוסף ירק מן השוק מהבדיקות שלנו נמצא פעמים רבות עם חריגות גדולות בהרבה של חומרי הדברה. המלצתנו לרכוש ירק מרשימת המומלצים שבאתר
שאלה: הכשרת מדיח של גויים: לכבוד הרב, נתבקשתי על ידי קרובת משפחתי בחו"ל לברר את העניים הבא: זוג שקנה בית מאנשים שאינם יהודים, ובבית זה ישנו מדיח כלים הקבוע במטבח - האם וכיצד יש באפשרותם להכשיר מדיח זה ולהשתמש בו? ו
תשובה: לכתחילה- יש להמתין יממה. להגעיל את המגשים, המסננת, רשת הסכו"ם, ואת הזרועות המשפריצות מים שאפשר לפרקן, בתוך כלי גדול עם מים רותחים מבעבעים וסבון. אחר כך להפעיל את המדיח ריק עם סבון על החום הגבוה ביותר. לאחר מכן להפעיל על תכנית עם מים קרים, כאשר כל החלקים חזרו למדיח. בשעת הדחק כשאין אפשרות לנהוג כן, נא לשאול ואכתוב בע"ה.
שאלה: בדיקת ירקות מוקפאים: בהמשך למאמרו של הרב ויטמן בדבר מתן הכשר לירקות מוקפאים אני מבקשת לדעת כיצד לנהוג במקרים של אריזות (של חברות שונות ולאו דווקא "סנפרוסט"), שכתוב עליהן כי ראוי או חובה לבדוק את תוכנן. והרי כיצד אפשר לבדוק תרד טחון? לו היה שם חרק - הלוא היה נטחן גם הוא?! האם אפשר להבין שהכיתובים האלה הם בגדר החמרות מיותרות, או שבמקרים מסוימים אכן עלולים הירקות להיות נגועים (ואז אולי עדיף שלא לקנות תוצרת זו מחמת קושי הבדיקה)? ב מראש, רננה קרפין
תשובה: שאלת שאלה כללית, וקשה לענות באופן פרטני על עשרות מוצרים. אנא תשאלי בבקשה בשנית אם פירוט המוצרים אליהם את מתכוונת
שאלה: יהא כבוד חברך חביב עליך כשלך: אם אוכל לבקש סיפורים או מדרשים שהמסר שלהם הוא שאסור להשוות את עצמך לאחרים, כגון "אנחנו בני אותו גיל, אבל הוא מצליח יותר ממני", ובכלל שאסור לעשות השוואת בחיים לאנשים אחרים כי כל אחד והתיק שלו. מראש
תשובה: המשנה באבות:  איזהו עשיר השמחה בחלקו  יש בחסידות מושג:  כל אדם הוא אות בתורה  - לכל אדם יש מקום משלו, ומשמעות אישית שלא ניתנת בשום מקום אחר. באופן ציורי ועמוק, מתאר רבי נחמן דמות שמתעקשת לא להשוות לאחרים זהו התם ב"מעשה מחכם ותם".
שאלה: ירקות גדולים וקטנים: בעלי מתקשה לאכול חסה סולרי של גוש קטיף. שאלתי האם אוכל ללמוד כיצד לנקות ירקות אלו הנמכרים בשוק?
תשובה: אפשר ללמוד זאת עם אדם המומחה בתחום
שאלה: גזענות כלפי עמים: לא יבוא עמוני ומואבי בקהל ה, למחות את זכר עמלק, הגבעונים כנחשים לנצח. למה מה שהיה לפני דורות בעמים אחרים תקף לתמיד? זו לא הכללה גזענית של כל העמונים שהם כפויי טובה, של הגבעונים שהם נחשים והעמלקים שמנסים לשים רגל רק בגלל שלפני הרבה דורות זה קרה?
תשובה: לך שאלתך היא שאלה יפה וחשובה. בעיקר מפני שהיא לא נוגעת דווקא לעניין אישי שלך, אלא ללימוד  טהור. המשך כך! אז באמת, למה אנחנו  גזענים? בכל אדם ישנם כמה רבדים, כמה הקשרים שנכונים לגביו. מסגרות שהוא חי בתוכן. ישנו הרובד האישי, חייו הפרטיים, הקשרים הפרטיים שלו למשפחה, חברים, עבודה וכו. ישנו גם קשר כללי, לעם. במהלך חיי היום יום הקשר לעם פחות בא לידי ביטוי. האדם חי את חייו בסביבתו הקרובה. הקשר לעם מגיע רק בזמנים קיצוניים, מלחמות וכו. אז האדם מוכן לשים אפילו את חייו בסיכון, בגלל שהצד הציבורי, הלאומי שבתוכו, גובר ובא לידי ביטוי. גם בזמני הצד הלאומי קיים בתוכו, אבל הוא  רובץ, רדום, ממתין לזמן שבו הוא יבוא לידי ביטוי. בזמן מלחמה ברור לכולם שכל אחד יבטא את שייכותו לעם שלו ויילחם לצידו. כאשר אני לובש מדים ומתכונן למלחמה אני לא שונא את האדם הפרטי שנגדו אני נלחם. אני לא אדם פרטי ואני לא נלחם באדם פרטי. אני נלחם בעם. אם מבינים את זה קל גם להבין את ההמשך. כמו שאנחנו, עם ישראל, טוענים שהארץ שלנו כי אנחנו עם ישראל, כך גם באומות. לעם יש  אישיות, זהות, והיא לא חולפת בגלל שהמרכיבים שלו, האנשים שלו, התחלפו. כמו שהתאים בגוף האדם מתחלפים אבל הוא נשאר אותו אדם, כך גם באנשים שבעם מתחלפים אבל הוא נשאר אותו העם, ומגיע לו היחס שקשור ומתאים לאופי שלו. ייתכן שהאופי הזה התגלה במהלך ההסטוריה רק פעם אחת, אבל עדיין, זהו האופי של העם ולכן זה היחס שאנו נותנים לו. אינני שונא עמלקי פרטי, אבל, מכיוון שהוא חלק מעם ואני חלק מעם, אני נותן לו את היחס המתאים שנוצר בין העמים שלנו. אני מקווה שהצלחתי לענות לך. אם כן וגם אם לא, תמיד אפשר לשאול שוב, שאלה זו או אחרת. בהצלחה, יהונתן יעקובי, yehonatanmy gmail.com